Gʻazna jangi (1148). Gʻazna jangi — Gʻaznaviylar davlati sultoni Bahrom Gʻaznaviy va Gʻuriylar hukmdori Sayfiddin Suri oʻrtasida 1148-yilda Gʻazna yaqinida boʻlib oʻtgan jang. Gʻuriylar hukmdori jangda Bahromni magʻlubiyatga uchratib, Gʻazna shahrini egallaydi. Bahrom esa Hindistonga qochib ketadi. Keyingi yil Bahrom Hindistondan qaytib keladi va jangda Sayfiddin Suri magʻlubiyatga uchrab, halok boʻladi. Bahrom Gʻazna shahrini qaytadan oʻz hokimiyati ostiga oladi.